ขอคำแนะนำหน่อย มหาเศรษฐี 10 คนแรกของโลก ในช่วงครึ่งแรกของปี 2023 ทำธุรกิจอะไรบ้าง
รวยอันดับ 1: Elon Musk เป็น CEO ของ Tesla
1.  Tesla เป็นผู้ผลิตรถยนต์ไฟฟ้าล้วนเบอร์ 1 ของโลกในปัจจุบัน ในช่วงครึ่งแรกของปี 2566 บริษัทยานยนต์ไฟฟ้าภายใต้การนำของ Elon Musk สามารถส่งมอบรถได้เกือบ 9 แสนคันเลยทีเดียว 
2.  โดยส่วนใหญ่จะเป็นรถในรุ่น Model 3 และ Model Y เป็นหลัก
 
รวยอันดับ 2 : Bernard Arnault เป็น CEO และผู้ก่อตั้ง LVMH
1.  LVMH Moët Hennessy Louis Vuitton หรือ LVMH เป็นบริษัทที่ใหญ่ที่สุดในฝรั่งเศส ดำเนินธุรกิจจำหน่ายสินค้าลักชัวรี ปัจจุบัน LVMH มีแบรนด์หรูต่าง ๆ อยู่ในมือมากกว่า 75 แบรนด์ เช่น 
-  Christian Dior
-  Fendi
-  Celine และ 
-  Bulgari 
2.  ภายใต้ 6 กลุ่มธุรกิจ คือ 
-  แฟชั่นและเครื่องหนัง
-  ไวน์และสุรา
-  น้ำหอมและเครื่องสำอาง
-  นาฬิกาและเครื่องประดับ
-  การจัดจำหน่ายสินค้า และ
-  ธุรกิจอื่น ๆ
 
รวยอันดับ 3 : Jeff Bezos ผู้ก่อตั้ง Amazon
1.  Amazon มีธุรกิจที่เราคุ้นเคยกันดีคือ
-  แพลตฟอร์ม Amazon.com 
-  เครื่องอ่านอีบุ๊ค Kindle 
2.  แต่ก็ยังมีธุรกิจอื่น ๆ เช่น 
-  ธุรกิจคลังสินค้า
-  ธุรกิจขนส่ง
-  ธุรกิจค้าปลีกทั้งออฟไลน์ (ผ่านหน้าร้านของตัวเอง) และออนไลน์ 
-  สตรีมมิง Amazon Prime ไปจนถึง 
-  Amazon Web Service (AWS)
 
รวยอันดับ 4 และ 6 : Bill Gates (ผู้ก่อตั้ง Microsoft) และ  Steve Ballmer (อดีต CEO ของ Microsoft)
1.  Microsoft ถือเป็นบริษัทที่มีมูลค่ามากที่สุดในโลกอันดับ 2 ธุรกิจที่เราคุ้นเคยคือระบบปฏิบัติ 
-  Microsoft Windows ไปจนถึง
-  ซอฟต์แวร์ Microsoft Office 
2.  แต่หากเจาะลึกมากขึ้น Microsoft ยังมีธุรกิจสาย Productivity & Business เช่น 
-  Office 365 และ 
-  Microsoft Teams สาย Cloud อย่าง Microsoft Azure และ สาย More Personal Computing ซึ่งเกี่ยวกับลูกค้าทั่วไปมากขึ้น 
-  ทั้งฮาร์ดแวร์อย่างแล็ปท็อป Microsoft Surface และ
-  เครื่องเล่น Xbox ไปจนถึง
-  เครื่องมือค้นหา Microsoft Bing
-  เบราว์เซอร์ Microsoft Edge 
-  เกมในเครือ Xbox
 
รวยอันดับ 5 : Larry Ellison เป็น CTO และผู้ก่อตั้ง Oracle
1.  Oracle เป็นบริษัทที่เราน่าจะคุ้นชื่อกันน้อยที่สุด เพราะลูกค้าหลักคือลูกค้าระดับองค์กร 
2.  โดยเป็นธุรกิจพัฒนาซอฟต์แวร์จัดการข้อมูลและทรัพยากรองค์กร หรือ ERP (Enterprise Resource Planning) ซึ่งคอยเชื่อมโยงข้อมูลของหลายฝ่ายในองค์กร (เช่นข้อมูลระหว่างโรงงาน คลัง ฝ่ายขาย และบัญชี) ให้เป็นก้อนเดียวที่ร้อยกันบนฐานข้อมูลหรือแพลตฟอร์มเดียว

รวยอันดับ 7 : Warren Buffett เป็น CEO ของ Berkshire Hathaway
1.  Berkshire Hathaway เป็นบริษัทโฮลดิ้งที่ลงทุนผ่านการถือหุ้นในบริษัทอื่น ๆ หลายประเภทของปรมาจารย์ด้านการลงทุนแบบเน้นคุณค่าอย่างวอร์เรน บัฟเฟตต์ 
2.  โดยล่าสุดได้ถือหุ้นของ Apple เอาไว้ถึง 46.4% ของพอร์ตการลงทุนทั้งหมด ตามมาด้วย 
-  Bank of America 9.1%, 
-  American Express 7.7% และ 
-  Coca-Cola 7.6%
 
รวยอันดับ 8 และ 9 : Larry Page และ Sergey Brin เป็นผู้ก่อตั้ง Google
1.  Alphabet เป็นบริษัทที่มีมูลค่ามากที่สุดในโลกอันดับ 4 มีธุรกิจที่เราคุ้นเคยกันดีคือ Google บริการค้นหาข้อมูลที่เรามักจะเห็นเป็นหน้าแรกเวลาเข้าอินเทอร์เน็ต 
2.  อย่างไรก็ตาม Google ยังมีธุรกิจอื่นนอกจาก Search Engine เช่น 
-  โฆษณา
-  ระบบปฏิบัติการ Android
-  เบราว์เซอร์ Google Chrome
-  Google Maps
-  Youtube
-  ธุรกิจคลาวด์ ไปจนถึง
-  ฮาร์ดแวร์อย่างโทรศัพท์ในตระกูล Google Pixel   
3.  นอกจากนี้ Google ยังมีหมวดธุรกิจที่เรียกเท่ ๆ ว่า Other Bets หรือการลงทุนเพื่อเดิมพันเพื่อยุคสมัยใหม่ เช่น 
-  Waymo เทคโนโลยีรถยนต์ไร้คนขับ
-  Calico ธุรกิจสาย Biotech ไปจนถึง 
-  Google Ventures ธุรกิจเงินร่วมทุน หรือ Venture Capital
 
รวยอันดับ 10 : Mark Zuckerberg  เป็น CEO และผู้ก่อตั้ง Facebook
-  ธุรกิจหลักของ Meta Platform คือ Facebook ที่มีรายได้ส่วนใหญ่มาจากการโฆษณา แต่ที่จริงแล้ว 
-  Meta แบ่งธุรกิจของตัวเองออกเป็น 2 ส่วน คือ 1.  Family of Apps และ 2.  Reality Labs 
1.  โดยฝั่ง Family of Apps หรือแอปพลิเคชันต่าง ๆ จะประกอบด้วย 
-  Facebook
-  Instagram
-  Messenger
-  WhatsApp 
-  และอื่น ๆ 
โดยธุรกิจในฝั่งนี้จะเป็นรายได้หลัก ๆ ของ Meta ในขณะที่ 
2.  Reality Labs จะเป็นธุรกิจแห่งอนาคตที่ลงทุนใน VR และ AR ทั้งในด้าน
-  แพลตฟอร์ม (Horizon Worlds) 
-  ฮาร์ดแวร์ 
-  คอนเทนต์
ข่าวเศรษฐกิจและการเงิน